A BIZOTTSÁG 1042/2005/EK RENDELETE
(2005. június 29.)
a Belső Piaci Harmonizációs Hivatalnak (védjegyek és formatervezési minták) fizetendő díjakról szóló 2869/95/EK rendelet módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésére,
tekintettel a közösségi védjegyről szóló, 1993. december 20-i 40/94/EK tanácsi rendeletre (1) és különösen annak 139. cikkére,
mivel:
(1)
A közösségi védjegyről szóló 40/94/EK tanácsi rendeletet végrehajtó 1995. december 13-i 2868/95/EK bizottsági rendelet (2) által végrehajtott 40/94/EK rendelet értelmében a kutatási jelentésekre, védjegybejelentés vagy -lajstromozás osztályozására, valamint az eljárások folytatására vonatkozóan kiegészítő díjakat kell megállapítani. Ezen új díjak összegét rögzíteni kell.
(2)
A 422/2004/EK tanácsi rendelet 2. cikke (2) bekezdése rendelkezéseinek megfelelően 2008. március 10-i kezdettel a kutatási rendszer fakultatívvá válik. Ettől a naptól kezdve a nemzeti kutatási jelentésekre vonatkozóan kiegészítő díjat kell alkalmazni.
(3)
A 2869/95/EK bizottsági rendeletet (3) ezért ennek megfelelően módosítani kell.
(4)
Az e rendeletben előírt intézkedések összhangban vannak a Belső Piaci Harmonizációs Hivatal (védjegyek és formatervezési minták) fellebbezési tanácsainak díjaival, végrehajtási szabályaival és eljárásaival foglalkozó bizottság véleményével,
ELFOGADTA EZT A RENDELETET:
1. cikk
A 2869/95/EK rendelet a következőképpen módosul:
1.
A 2. cikkben található táblázat a következőképpen módosul:
a)
a következő 1a. ponttal egészül ki:
„1a.
Kutatási díj
a)
közösségi védjegybejelentés esetében (39. cikk (2) bekezdés, 4. szabály c) pontja)
b)
az Európai Közösséget feltüntető nemzetközi lajstromozás esetében (39. cikk (2) bekezdés és 150. cikk (2) bekezdés, 10. szabály 2. pontja)
12 euró megszorozva a rendelet 39. cikkének (2) bekezdésében említett központi iparjogvédelmi hivatalok számával: az így kapott összeg és a későbbi változások a Hivatal Hivatalos Lapjában kerülnek közzétételre.”
b)
a 6. pontot el kell hagyni;
c)
a 13. pontban a „Háromnál több áru- vagy szolgáltatási osztály esetében minden egyes osztály után fizetendő díj egyedi védjegy esetén” szavak helyébe a „Háromnál több áru- vagy szolgáltatási osztály megújítása esetében minden egyes osztály után fizetendő díj egyedi védjegy esetén” szavak lépnek;
d)
a 15. pontban a „Háromnál több áru- vagy szolgáltatási osztály esetében minden egyes osztály után fizetendő díj együttes védjegy esetén” szavak helyébe a „Háromnál több áru- vagy szolgáltatási osztály megújítása esetében minden egyes osztály után fizetendő díj együttes védjegy esetén” szavak lépnek;
e)
a 19. pontban „Az igazolás díja” szavak helyébe „Az igazolás bejelentésének díja” szavak lépnek;
f)
a 20. pontban „A védjegy nemzeti védjeggyé történő átalakítása iránti kérelem díja” szavak helyébe „A védjegy nemzeti védjeggyé történő átalakítása iránti kérelem bejelentésének díja” szavak lépnek,
g)
a 21. és 22. pont helyébe a következő szöveg lép:
„21.
Az eljárások folytatásának díja (78a. cikk (1) bekezdése)
400
22.
Lajstromozott közösségi védjegy osztályozására vonatkozó bejelentés (48a. cikk (4) bekezdése) vagy közösségi védjegy bejelentésének díja (44a. cikk (4) bekezdés):
250”
h)
a 23. pontban a bevezető mondat helyébe a következő szöveg lép: „Használati engedély vagy más jog bejegyezésének bejelentési díja lajstromozott közösségi védjegy (157. cikk (2) bekezdés, 33. szabály 1. pontja), illetve közösségi védjegy bejelentése esetén (157. cikk (2) bekezdés, 33. szabály 4. pontja):”;
i)
a 29. pontban a következő sort el kell hagyni.
„10 oldal után oldalanként
1”
2.
A 13. cikk (3) bekezdésének helyébe a következő szöveg lép:
„(3) A visszatérítésre a 2868/95/EK rendelet 113. szabálya 2. pontja b) és c) alpontja vagy 115. szabálya 5. pontja b) és c) alpontja, valamint 6. pontja értelmében a nemzetközi hivatalnak eljuttatott értesítést követően kerül sor.”
2. cikk
(1) Ez a rendelet az Európai Unió Hivatalos Lapjában való kihirdetését követő huszadik napon lép hatályba.
(2) Az 1. cikk (1) bekezdésének a) pontja 2008. március 10-től alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 29-én.